1928. gada ziemas olimpiskās spēles
1928. gada ziemas olimpiskās spēles bija otrās ziemas olimpiskās spēles. Tās no 1928. gada 11. februāra līdz 19. februārim notika Sanktmoricā, Šveicē. Oficiāli spēles atklāja Šveices prezidents Edmunds Šultess. Sanktmoricas olimpiskajās spēlēs piedalījās 25 valstis, kuras pārstāvēja 464 sportisti. Kopumā tika sadalīti 14 medaļu komplekti 6 sporta veidos.